Haderslev

Haderslev (;  ) er en by i det østlige Sønderjylland med , beliggende 28 km syd for Kolding og 26 km nord for Aabenraa. Byens navn stammer fra Kong Hader.

Blandt byens erhvervsliv er Bryggeriet Fuglsang.

Haderslev Kommune 
Haderslev var købstad indtil kommunalreformen i 1970, hvor byen blev kommunesæde i Haderslev Kommune (Sønderjyllands Amt), som foruden købstaden bestod af samtlige sognekommuner i Haderslev Herred (Haderslev Amt). Ved strukturreformen i 2007 blev den udvidet med Gram Kommune og Vojens Kommune til den nuværende Haderslev Kommune i Region Syddanmark.

Sogne og kirker 
Den mellemste og østligste del af byen hører til Haderslev Vor Frue Domsogn med Haderslev Domkirke, som er bispesæde for Haderslev Stift. Den vestlige del af byen hører til Gammel Haderslev Sogn med Sct. Severin Kirke.

Geografi 
Byen ligger i Sønderjyllands længste tunneldal. Øst for byen ligger Haderslev Fjord, og vest for byen ligger Haderslev Dam.

Historie

Oprindelse 

Haderslev opstod i 1100-tallet på en sandbanke inderst i fjorden. Den omtales af Saxo i begyndelsen af 1200-tallet. Omkring 1254 blev der oprettet et dominikanerkloster, og i 1292 fik byen stadsret. Arkæologiske udgravninger ved Møllestrømmen har afsløret, at byen er opstået i midten af 1100 tallet. På nordsiden af Møllestrømmen har der eksisteret en lille markedsplads, som siden udvikler sig til en regulær købstad. Haderslev opstod der hvor afstanden mellem Ribe og Østersøen var kortest. Her kunne handelsmænd fra Ribe mødes med købmænd fra Østersølandene og udveksle varer.

Industrialisering 
I den "tyske tid", dvs. i perioden 1864-1920, blev der anlagt en række jernbanestrækninger som samlet blev kaldt Haderslev Amts Baner.

Efterkrigstiden

Damkatastrofen 

Byen oplevede en katastrofe, , den 8. juli 1959, da turbåden Turisten brændte, og 57 mennesker omkom. På 50-årsdagen i 2009 blev en mindesten afsløret i damparken.

Uddannelse 
Haderslev har en lang række uddannelsesinstitutioner.

Folkeskoler 
 10. ved Kløften (Skolen ved Kløften)
 Erlev Skole
 Fællesskolen Favrdal - Fjelstrup
 Fællesskolen Hammelev - Sct. Severin

Specialskoler 

 Skolen ved Stadion
 Helsehjemmet
 Kvistrup Gammel Skole
 "Ireden" (Opholdssted)
 Underkastanien (Opholdssted)

Privatskoler 
 Haderslev Realskole
 Deutsche Schule Hadersleben
 Haderslev Kristne Friskole
 Den Nye Friskole

Ungdomsuddannelser 

 Haderslev Katedralskole
 stx
 hf
 Haderslev Handelsskole
 hhx
 eux

 EUC Syd Haderslev
 htx

Videregående uddannelsesinstitutioner 
 University College Syddanmark
 Administrationsbachelor
 Fysioterapeut
 Læreruddannelse
 Medie og sonokommunikation
 Skolen for visuel kommunikation

Øvrige skoler og uddannelser 
 EUC Syd Haderslev
 Haderslev Idrætsakademi
 Sprogcentret Haderslev
 VUC Syd
 MGK-Sønderjylland
 STU Haderslev
 Beredskabsstyrelsen

Kultur

Museer 
Arkæologi Haderslev (tidligere Haderslev Museum) er en del af Museum Sønderjylland og rummer arkæologiske fund fra Haderslev og omegn. Den Slesvigske Vognsamling er blandt de største offentlige samlinger i Nordeuropa og samlingen er udstillet i den nedlagte Schaumanns Klædefabriks tidligere haller. Von Oberbergs Hus er fra 1580, hvor byens historie fra senmiddelalderen og frem til nyere tid fortælles. Ehlers Samlingen har Nordeuropas største samling af lertøj fra perioden 1500-1900 og kunstnerkeramik fra 1800- og 1900-tallet.

Begivenheder 
Haderslev er den eneste by i Danmark uden for København, der har en vagtparade, idet Slesvigske Musikkorps de fleste fredage kl. 12 marcherer gennem byen til domkirken, hvor et mindeblad vendes i et mindekapel for Slesvigske Fodregiments faldne.

I byparken Kløften afholdes hvert år over tre dage Kløften Festival, der besøges af omkring 8.000 gæster.

Mange begivenheder bliver afholdt på kulturhuset Bispen.

Arkitektur 
Haderslevs vartegn er Haderslev Domkirke, der har eksisteret siden midten af 1200-tallet og siden 1922 været sæde for Haderslev Stift. Byen var et af arnestederne for reformationen i Danmark, for allerede i 1526 indførte Christian som hertug af Slesvig-Holsten reformationen i Haderslev, otte år før han blev konge af Danmark.

En anden kirke er den hvidkalkede Gammel Haderslev Kirke, der ligger ved bredden af indre dam.

En renovering af byens ældre huse har medført, at Haderslev byder på en unik samling af huse og bygninger fra 1400 til begyndelsen af 1900-tallet, og bymidtens brolagte gader og stræder danner en oplagt baggrund for byvandringer.

Tidligere havde byen slottet Haderslevhus, hvad gadenavnet Slotsgade stadig vidner om. Slottet menes at have eksisteret siden 1200-tallet, men i midten af 1500-tallet blev det revet ned og erstattet af Hansborg, der blev opført som et moderne renæssanceslot af hertug Hans den Ældre. Efter hans død faldt det tilbage til den danske krone, og Frederik 2., der selv var født på det gamle Haderslevhus, byggede Hansborg færdigt. Det var på størrelse med Kronborg Slot. Det nye slot blev herefter igen kaldt ved det gamle navn Haderslevhus. Det blev et af Christian den 4.'s yndlingsslotte, her blev han gift, og mange af hans børn er født på slottet. Ulykkeligvis nedbrændte Haderslevhus under Torstenson-krigen i 1644 og blev aldrig siden genopført. En del af stenene blev i 1660'erne anvendt til opførelsen af Det Kongelige Bibliotek.

Slesvigske Musikhus er opført over for Haderslev Kaserne til brug for Slesvigske Musikkorps og områdets øvrige musikliv.

Sport 
Haderslev er hovedsæde for sportsklubben Sønderjysk Elitesport, som bl.a. har et fodboldhold i 1. division og som har hjemmebane på Haderslev Fodboldstadion.

Haderslev Kommune er fra 2007 eliteidrætskommune i samarbejde med Team Danmark. Som elitekommune skal Haderslev Kommune og Team Danmark blandt andet samarbejde om at styrke eliteidrætsklubberne og træneruddannelser, etablere kraftcentre i samarbejde med relevante specialforbund samt formidle ekspertviden inden for idrætsmedicin, ernæring, fysisk træning og idrætspsykologi.

Samarbejdet skal også omfatte udviklingen af idrætsskoler, som er folkeskoler med et udvidet idrætstilbud, samt fleksible uddannelses-, bolig- og jobmuligheder for talenter og eliteudøvere.
Udgangspunktet for elitesatsningen er miljøet omkring Haderslev Idrætscenter, Vojens Ishockey og Haderslev Idrætsakademi. Udviklingen af elite- og talentarbejdet skal blandt andet fokusere på fodbold, ishockey, men også svømning og golf samt en række mindre idrætsgrene.

Galleri

Venskabsbyer 
Haderslev er venskabsby med:
  Wittenberg, Tyskland
  Varberg, Sverige
  Sandefjord, Norge
  Uusikaupunki, Finland
  Braine, Frankrig

Nævneværdige bysbørn 
 Bitten Clausen, fabrikant
 Politiker, købmand Peter Hiort Lorenzen
 Politiker, statsminister, cand.jur. Poul Schlüter
 Professor i systematisk teologi Niels Henrik Gregersen
 Historiker H.V. Gregersen
 Maja Alm, orienteringsløber
 Ole Olsen (født 16. november 1946)
 Svend Wad, bokser. (Født 3 febr.1928 død 4 dec 2004.) Olympisk bronze medalje i London 1948
Willum Mechlenburg († 1677)

Se også 
 Den europæiske rute for teglstensgotik

Referencer

Litteratur 
Sandbeck, Randi: "Katastrofe får et mindesmærke" i JydskeVestkysten, 30. marts 2008.

Eksterne henvisninger 

 Haderslev.dk
 360 graders panoramabilleder fra tre steder i Haderslev
 
 Haderslev Kommunes idrætspolitik

 
Købstæder
Byer i Sønderjylland (under den danske stat)
Havnebyer i Danmark
Byer og bydele med genforeningssten